́й же и діа́конъ, літургиса́ти хотя́й, къ сему̀ вся́кѡ до́лженъ є́сть ѻсо́бнѣ и сіѐ имѣ́ти, є́же изво́лити въ предложе́ніи свое́мъ въ сла́ву бг҃а, въ тро̑цѣ ст҃ѣ́й сла́вимагѡ, и въ че́сть всѣ́хъ ст҃ы́хъ, въ нбс̑номъ раѝ веселя́щихся, въ по́льзу же и ѡставле́ніе грѣхѡ́въ себѣ̀ и всѣ̂мъ вѣ̂рнымъ бж҃іимъ, на землѝ су́щымъ, и въ правовѣ́ріи бл҃гоче́стнѡ усо́пшымъ, за всѣ́хъ же ѻсо́бнѣ живы́хъ и усо́пшихъ, моли́твамъ єгѡ̀ вручи́вшихся, и ѡ бл҃гостоя́ніи ст҃ы́я собо́рныя апс̑тольскія восто́чныя цр҃кве літургі́ю бж҃е́ственную по уста́ву гдс̑ню, и ѻбы́чаю цр҃кви ст҃ы́я восто́чныя, я́коже та́йну ѡсвяща́ющую, и я́кѡ же́ртву бг҃а умилостивля́ющую, и грѣхѝ ѡчища́ющую, соверша́ти, въ не́йже дх҃ъ ст҃ы́й усты̀ єгѡ̀, по словесѝ бж҃е́ственныхъ слове́съ: сотворѝ у́бѡ хлѣ́бъ въ тѣ́ло хрс̑то́во, и віно̀ въ кро́вь єгѡ̀ бж҃е́ственную, преложи́въ дх҃омъ твои́мъ ст҃ы́мъ, на прс̑то́лѣ предложє́нныя и́стиннѡ пресуществи́тъ